ابو زہرہ مصری

محمد ابو زہرہ مصری  (ولادت: 1898ء – وفات: 1974ء) مصری مفکر، محقق اور مصنف تھے، جو بیسویں صدی میں اسلامی قانون کے ممتاز عالم میں سے ایک ہیں۔ ابو زہرہ نے امام ابو حنیفہ، امام ملک، امام احمد بن حنبل،  امام شافعی اور امام ابن تیمیہ پر کتابیں لکھی ہیں۔

سوانح 
ابو زہرہ 1898ء میں مصر کے شہر الکبری کے ایک دین دار گھرانے میں پیدا ہوئے۔آپ نے جامعہ احمدی، جو مصر کے جنوبی صوبے کے ایک مشہور شہر طنطا میں واقع ہے، سے اپنی تعلیم کا آغاز کیا۔ 1916ء میں آپ جامع احمدی سے مدرسہ قضاء شرعی میں منتقل ہو گئے۔ 9 برس کا عرصہ آپ نے اسی مدرسے میں گزارا اور 1925ء میں اسی مدرسہ قضاء شرعی سے شہادۃ عالمیہ کی سند حاصل کی۔اس کے بعد آپ نے 1927ء میں گریجویشن کی ڈگری بھی حاصل کی اور اس کے بعد درس وتدریس سے اپنی عملی زندگی کا آغاز کیا۔ مدرسہ قضاء شرعی اور دیگر مدراس میں پڑھانے کے بعد1933ء میں جامع الازھر کے کلیہ اصول دین میں استاد مقرر ہوئے۔ساتھ ہی ساتھ تصنیف و تالیف کا سلسلہ جاری رہا۔ 1934ء میں لا کالج نے بھی آپ کی خدمات حاصل کر لیں اور 1942ء تک آپ دونوں جگہ یعنی لا کالج اور کلیہ اصول دین جامعہ ازھر میں اپنے فرائض انجام دیتے رہے۔ 1958ء میں آپ ملازمت سے سبکدوش ہوئے اوردیگر علمی سرگرمیوں میں مصروف ہو گئے۔جمعیتہ الدراسات الاسلامیہ اور انسٹیوٹ آف اسلامک اسٹیڈیز کی بنیاد رکھنے اور داغ بیل ڈالنے میں سرگرمی سے حصہ لیا۔ 1962ء میں آپ کو مجمع البحوث الاسلامیہ، جامعہ ازھر کا تاحیات ممبر منتخب کر لیا گیا۔ آپ نے کئی ممالک کے سفر کیے اور وہاں عالمی کانفرنسوں میں شرکت کی۔ جنوری 1958ء میں ہونے والی اسلامی کانفرنس لاہور میں شرکت کی۔آپ کی علمی تراث دیکھ کر حیرت ہوتی ہے کہ ایک شخص اپنی پیشہ وارنہ مصروفیات کےساتھ ساتھ اس قدر تحقیقی اور تصنیفی کام بھی کرسکتا ہے۔ آپ کی کتابوں کی تعداد 50 سے زائد ہے۔تحقیقی مقالات سینکڑوں کی تعداد میں ہیں، خطبات اور اخبارات اورجرائد کےلیے مضامین، ریڈیو اور ٹی۔وی کے لیے تقاریر اس کےعلاوہ ہیں۔

ابو زہرہ کا اسلوب ادبی ہے وہ تحقیقی اور علمی کتابیں بھی ادبی پیرائے میں لکھتے ہیں لہٰذا اُن کو پڑھنا اور سمجھنا آسان ہے۔آپ کی کتابوں کے تراجم مختلف زبانوں میں ہوئے۔فقہی شخصیات پر لکھی جانے والی آٹھ کتابیں اردو میں ترجمہ ہوکر قبول عام حاصل کر چکی ہیں۔

تصانیف 
نبیوں کی مہر (3 جلدیں)۔
عظیم معجزہ - قرآن پاک۔
اسلامی مکاتب کی تاریخ (ایک جلد میں دو حصے)۔
اسلامی فقہ میں سزا۔
اسلامی فقہ میں جرم۔
ذاتی حیثیت۔
ابو حنیفہ - ان کی زندگی اور عمر - ان کی آراء اور فقہ۔
مالک - ان کی زندگی اور عمر - ان کی آراء اور فقہ۔
الشافعی - ان کی زندگی اور عمر - ان کی آراء اور فقہ۔
ابن حنبل - ان کی زندگی اور عمر - ان کی آراء اور فقہ۔
امام زید - ان کی زندگی اور دور - ان کی آراء اور فقہ۔
ابن تیمیہ - ان کی زندگی اور وقت - ان کی آراء اور فقہ۔
ابن حزم - ان کی زندگی اور عمر - ان کی آراء اور فقہ۔
امام صادق - ان کی زندگی اور ان کی عمر - ان کی آراء اور فقہ۔
قانون سازی اور وراثت کی دفعات۔
علم فقہ۔
اوقاف میں لیکچرز۔
عقد نکاح اور اس کے اثرات پر لیکچر۔
اسلام کی دعوت
مذہب کا موازنہ۔
عیسائیت پر لیکچرز۔
اسلامی معاشرے کی تنظیم۔
اسلامی معاشرے میں
اپنے اوپر تسلط۔
جائیداد اور معاہدہ کا نظریہ۔
بیان بازی (اس کی ابتداء - عربوں کے روشن ترین دور میں اس کی تاریخ)۔
تنازعہ کی تاریخ۔
خاندانی منصوبہ بندی اور پیدائشی کنٹرول۔
پروبیٹ قانون کی وضاحت۔
اسلامی اتحاد۔
اسلام میں بین الاقوامی تعلقات۔
اسلام میں سماجی یکجہتی۔
اسلام کے تحت انسانی معاشرہ۔
الجعفری کے مطابق وراثت
پھولوں کی تفسیر سورہ نمل کی آیت نمبر 73 تک

حوالہ جات 

1898ء کی پیدائشیں
1974ء کی وفیات
احناف
اشاعرہ
المحلہ الکبری کی شخصیات
جامعہ قاہرہ کا تدریسی عملہ
سنی ائمہ
سنی فقہا
علمائے اہلسنت
ماتریدی شخصیات
مجددین
مسلم الٰہیات دان
مصری علمائے اسلام
مفسرین
ویکی ڈیٹا سے مطابقت رکھنے والی مختصر تفصیل
بیسویں صدی کے مسلم الٰہیات دان